open-index/open-wikipedia-markdown huggingface dataset:
Monika Matysová

**Monika Matysová** (* 21. apríl 1981, Nitra) je bývalá slovenská futbalistka. Hrala v slovenskej, českej a rakúskej lige, za slovenskú reprezentáciu.

## Klubová kariéra
Ako 16-ročná hrala na turnaji stredných škôl, kde si ju všimli a zavolali ju hrať za ženský tím Nitry.  V roku 2001 prestúpila do Slavie Praha, no po pol roku sa vrátila do Nitry kvôli problémom s prestupom. Do Česka sa vrátila a hrala za Spartu Praha. Do rakúskeho St. Pölten prišla v roku 2010 a v tomto klube bola aj kapitánkou. V sezóne 2015/2016 odohrala za Spartu Praha len 3 zápasy, kvôli dlhodobému zraneniu kolena. V lete roku 2017 zo Sparty odišla a prestúpila do rakúskeho SV Horn. V apríli 2019 sa vrátila do B- tímu Sparty Praha. Po roku zo Sparty odišla späť na Slovensko.

## Reprezentácia
Slovensko reprezentovala od roku 2000 do 2016. Za Slovensko odohrala 82 oficiálnych zápasov a dala 2 góly. Bola aj kapitánkou národného tímu.

## Úspechy o ocenenia
V ankete Futbalistka roka bola v roku 2012 na treťom mieste a v rokoch 2013 a 2014 na druhom mieste.

V ankete Jedenástka roka bola až deväťkrát a to v rokoch 2000, 2005, 2006, 2007, 2011, 2012, 2013, 2014 a 2015.

## Referencie

Kategória:Slovenské futbalistky
Kategória:Osobnosti z Nitry
Eva Šmáliková

**Eva Šmáliková** (* 28. apríl 1927 – † 25. jún 2025) bola slovenská operná speváčka, sopranistka.

## Životopis
Do košickej opery prišla v roku 1952, debutovo stvárnila postavu Santuzzy v opere *[[Sedliacka česť]]*. Po kratšej prestávke v Prešove sa do Košíc vrátila v roku 1963.

Stvárnila postavy ako Abigail v *[[Nabucco|Nabuccovi]]*, Leonora v *[[Trubadúr (opera)|Trubadúrovi]]*, Alžbeta v *[[Don Carlos|Donovi Carlosovi]]*, či *[[Aida]]*. V roku 2010 povedala „Stvárnila som nespočetné množstvo postáv. Spomienok mám veľmi veľa. Škoda len, že som sa nenarodila o 50 alebo 100 rokov skôr alebo neskôr. Naša generácia totiž nemohla chodiť spievať do sveta. Iba v rámci družby“. Podľa vlastného úsudku bola jej najdokonalejšia postava Káťa Kabanová.

Naposledy v divadle vystupovala v roku 2000. 28. apríla 2017 oslávila 90 rokov. Zomrela 25. júna 2025.

## Referencie

Kategória:Slovenské operné speváčky
Kategória:Sopranistky
Kategória:Členovia Opery Národného divadla
Východ-Západ

**Východ-Západ**, **východ-západ** alebo **východ – západ** môže byť:
* iný názov pre východozápad
* romanticko-historický film režiséra Régisa Verniera z roku 1999, pozri Východ-Západ (film)
Big Band Žilinského konzervatória

**Big Band Žilinského konzervatória** alebo **Big Band Konzervatória v Žiline** je big band orchester Konzervatória Žilina. Orchester hrá prevažne swing, ale aj jazzrock a latinsko-americká hudbu. Hudobníkmi sú hlavne študenti Konzervatória, ale aj jeho pedagógovia či profesionálni hudobníci.

## Dejiny
Orchester vznikol na podnet pedagóga ZUŠ L. Árvaya Miroslava Belorida. Založený bol 3. februára 1993. Prvý koncert orchester odohral 19. mája 1993. V roku 1993 získal na Slovenskom jazzovom festivale v Žiline Cenu poroty. Po Miroslavovi Beloridovi orchester viedol jeho syn Branislav Belorid a po ňom ho vedie saxofónista Marek Pastírik.

V roku 1995 získal 1. cenu na Prehliadke nových tvárí Slovenského jazzu v Bratislave, na základe toho bol pozvaný zahájiť Bratislavské jazzové dni roku 1997 kde vystúopil so skladateľom a trombonistom Pavlom Zajáčkom a so spevákom Petrom Lipom. V roku 1998 koncertoval v Kalábrii. V roku 1999 prebehol vianočný projekt *Daj boh šťastia tejto zemi* v spolupráci so Symfonickým orchestrom Konzervatória v Žiline a dirigentom Karolom Kevickým v Dome umenia Fatra. Ďalší hudobníci s ktorými spolupracoval sú John Whitney, Lazaro Cruz, Jaromír Hnilička, Róbert Opatovský a Adam Gaines.

## Referencie

## Externé odkazy
* Big Band Žilinského konzervatória na webe Hudobného centra

Kategória:Orchestre na Slovensku
Žilinského
Kategória:Konzervatórium Žilina
Kategória:Organizácie založené v 1993
Magdaléna Rovňáková

**Magdaléna Rovňáková** ArtD. (* 5. marec 1955, Gbely) je slovenská zbormajsterka a pedagogička. Od roku 1982 vedie Bratislavský chlapčenský zbor.

## Životopis
V rokoch 1970 až 1976 študovala hru na klavír na Konzervatóriu v Bratislave u Márie Masarikovej. V rokoch 1976 až 1981 študovala dirigovanie na Vysokej škole múzických umení (Peter Hradil). Bola členkou Speváckeho zboru Lúčnica. Doktorandské štúdium na VŠMU u Juraja Haluzického študovala v období 19821987. Štúdium zavŕšila koncertom so Slovenským filharmonickým zborom.

V roku 1982 založila Bratislavský chlapčenský zbor, ktorý doteraz vedie ako umelecká vedúca, manažérka a dirigentka. Tento zbor je súčasťou Súkromnej základnej umeleckej školy, kde Rovňáková pôsobí ako zriaďovateľka a riaditeľka. Zbor je nositeľom Grand prix z medzinárodnej zborovej súťaže v Moskve a prvej ceny zo súťaže zborov v Des Moines v Iowe (1995).

So sborom vystupovala na mnohých koncertoch v Európe i v Spojených štátoch (v roku 2007 v newyorskej Carnegie Hall), Kanade (George Weston Hall v Toronte), Japonsku a Izraeli.

Od roku 1988 je tiež hosťujúca zbormajsterka Slovenského národného divadla. Spolupracuje aj s inými zbormi ako Detský spevácky zbor Zornička, Bratislavský detský zbor, Akademický spevácky zbor, Spevácky zbor Lúčnica, spevácky zbor SĽUK-u, Slovenský filharmonický zbor. Pedagogicky pôsobila na Konzervatóriu v Bratislave a VŠMU.

## Ocenenia
* Krištáľové krídlo (2014) v kategórii *Hudba*

## Referencie

## Externé odkazy
* Magdaléna Rovňáková na webe Hudobného centra
* Magdaléna Rovňáková na webe Bratislavského chlapčenského zboru

Kategória:Osobnosti z Gbelov
Kategória:Slovenskí hudobní pedagógovia
Kategória:Slovenskí zbormajstri
Kategória:Absolventi Hudobnej a tanečnej fakulty Vysokej školy múzických umení v Bratislave
Kategória:Vyučujúci na Hudobnej a tanečnej fakulte Vysokej školy múzických umení v Bratislave
Kategória:Držitelia Krištáľového krídla
Turistická značkovaná trasa číslo 5583

**Turistická značkovaná trasa číslo 5583** je krátka zelená trasa v Strážovských vrchoch. Vedie z osady Háj (osada Košeckého Podhradia) do sedla Mraznica a je dlhá 5,5 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Externé odkazy
* Trasa na turistickej mape

5583
5583
Necpalský potok (prítok Nitry)

**Necpalský potok** je vodný tok v Hornonitrianskej kotline na území okresu Prievidza. Je to ľavostranný prítok rieky Nitry s dĺžkou približne 5,5 km a je tokom IV. rádu. 

## Priebeh toku
Potok pramení na severe strednej časti Hornonitrianskej kotliny, na západnom okraji geomorfologického podcelku Handlovská kotlina, na západných svahoch Suchej hory (), v nadmorskej výške približne  Od prameňa v lokalite Kopaničky tečie západným smerom, no postupne sa stáča na juh a na okraji obce Nedožery-Brezany priberá ľavostranný prítok z dolinky Červené. V tejto oblasti prechádza do Prievidzskej kotliny a lemujúc okraj prievidzského lesoparku smeruje na juh. V lokalite Hrby sa stáča na západ, priberá pravostranný prítok od Brezian a zakrátko aj ľavostranný spod Necpalskej hory (). Opäť sa točí na juh, priberá krátky ľavostranný prítok a vteká do Necpál, mestskej časti Prievidze. Tu sa ostro stáča na západ, križuje železničnú trať do Nitrianskeho Pravna i hlavnú cestu na Žilinu a neďaleko osady Kúty, sa v nadmorskej výške približne  vlieva ľavostranne do rieky Nitry. Potok patrí do širšieho povodia rieky Váh.

Potok pramení v katastri obce Nedožery-Brezany, odkiaľ pokračuje územím mesta Prievidza. Preteká tak iba územím okresu Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Hornonitrianska kotlina, Prievidzská kotlina, Rudnianska kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Nedožery-Brezany
Kategória:Prievidza
Zidovudín

**Zidovudín** (tiež **azidotymidín, AZT**) je prvé objavené antivirotikum účinné proti vírusu HIV, ktoré objavila pri svojom štúdiu antimetabolitov Gertrude Belle Elion. Išlo o jediné antivirotikum účinné proti HIV schválené už v roku 1987 až do roku 1991. Z hľadiska mechanizmu účinku ide o nukleozidový inhibítor reverznej transkriptázy (NRTI, ang. *nucleoside reverse transcriptase inhibitor*). Zidovudín inhibuje reverznú transkriptázu vírusu HIV, pričom však neinhibuje DNA polymerázu vírusu hepatitídy typu B, čím sa odlišuje od antiretrovirotík, ako sú tenofovir, emtricitabín a lamivudín.

Zidovudín je nukleozidový analóg tymidínu, ktorý patrí medzi dideoxynukleozidy, pretože mu chýbajú dve hydroxylové skupiny na uhlíkoch furanózy 2' a 3'. Hydroxylová skupina na pozícii 3' bola nahradená azidovou funkčnou skupinou.

Zidovudín je proliečivo, ktoré sa v bunke fosforyluje na nukleotid pomocou bunkovej tymidínkinázy a následne na účinnú látku s troma fosfátovými skupinami pomocou nešpecifických kináz.

Zidovudín sa podáva perorálne a je dobre absorbovaný z GIT, pričom jeho biologická dostupnosť dosahuje 60 až 70 %. Zidovudín prechádza hematoencefalickou bariérou, pričom jeho koncentrácia v mozgomiešnom moku je polovičná oproti plazme. Prechádza tiež placentou, pričom sa dá nájsť v amniotickej tekutine a krvi plodu. Prechádza tiež do semena a mlieka. Väzba liečiva na plazmatické proteíny dosahuje až 34 až 38 %. Zidovudín je metabolizovaný na konjugát s kyselinou glukurónovou, čo je neúčinná látka. Eliminačný polčas je 60 minút. Zidovudín je z krvi odstraňovaný v obličkách aktívnou tubulárnou sekréciou, čo potvrdzuje to, že renálny klírens kreatinínu je nižší ako renálny klírens zidovudínu.

Zidovudín sa používa na postexpozičnú profylaxiu (PeP) pri kontakte s HIV infekčným materiálom. Tiež sa používa na zabránenie vertikálneho prenosu infekcie HIV z matky na dieťa počas pôrodu.

## Referencie


## Pozri aj

* Antimetabolit
* Antiretrovirotikum
* Gertrude Belle Elionová
* Inhibítor reverznej transkriptázy
* Predexpozičná profylaxia
* Reverzná transkriptáza
* Tenofovir

Kategória:AIDS
Kategória:Antivirotiká
Kategória:Azidy
Kategória:Antimetabolity
Pavel Cheben

**Pavel Cheben** (* 1967, Okoličné, Liptovský Mikuláš) je slovensko-kanadský inžinier a fyzik, najznámejší svojimi príspevkami do oblasti integrovanej optiky, kremíkovej fotoniky a metamateriálových vlnovodov.

## Vzdelanie
Pavel Cheben získal titul inžinier v odbore elektrotechnika (mikroelektronika a optoelektronika) na Slovenskej technickej univerzite v roku 1990 a doktorát v odbore fyzika (optika) na Univerzite Complutense v Madride v roku 1996.

## Kariéra a výskum
V rokoch 1992 až 1997 Cheben pracoval v Národnom inštitúte pre leteckú technológiu (INTA), ktorý je súčasťou Španielskeho ministerstva obrany. Od roku 1997 pracuje v Národnej výskumnej rade Kanady (NRC), kde sa stal hlavným výskumným pracovníkom v roku 2016. Aktuálne má akademické pozície na Univerzite McMaster, Malagskej univerzite, Žilinskej univerzite, Univerzite Carleton a Otavskej univerzite, a v minulosti tiež na Torontskej univerzite a Univerzite Complutense v Madride. Cheben vyvinul prvý kompaktný polarizačne nezávislý kremíkový vlnovodový multiplexer (AWG). Takisto vynaliezol spektrometer na čipe s vysokým spektrálnym rozlíšením a prvý stacionárny integrovaný Fourierov spektrometer. Jeho vynález dvojdimenzionálneho poľa difrakčných mriežok na čipe umožnil kremíkové biochemické senzory a optické fázové polia (OPA). V roku 2006 Cheben vynašiel subvlnový metamateriálový vlnovod, čím otvoril novú výskumnú oblasť metamateriálovej integrovanej fotoniky. V roku 2010 Cheben a kol. vyvinuli prvý metapovrch v optickom vlnovode. Následne bol vyvinutý rad vysokovýkonných metamateriálových vlnovodových zariadení, s osobitným zameraním na aplikácie v telekomunikáciách. Tieto zahŕňajú: väzobné členy medzi optickým vláknom a čipom; vlnové multiplexory; vlnovodové kríženia; širokopásmové interferenčné a smerové spájače; biochemické senzory; antireflexné vlnovodové štruktúry; kremíkové infračervené vlnovodové zariadenia; povrchové mriežkové väzobné členy; polarizačné deliace prvky, rotátory a polarizátory; ultrarýchle optické spínače; integrované spektrálne filtre; vlnovodové šošovky; teplotne nezávislé vlnovody; konvertory a multiplexory optických módov; nanoantény; optické fázové polia; Huygensove rezonantné vlnovody; a iné zariadenia. Táto práca bola rozsiahlo recenzovaná v časopisoch ako Nature, Advances in Optics and Photonics, Proceedings of the IEEE, Laser & Photonics Reviews, a ďalších časopisoch.

## Ocenenia a vyznamenania

## Referencie

## Zdroj

Kategória:Kanadskí fyzici
Kategória:Kanadskí vedci
Kategória:Slovenskí fyzici
Kategória:Slovenskí univerzitní profesori
Kategória:Kanadskí vysokoškolskí pedagógovia
Kategória:Vyučujúci na McMaster University
Kategória:Laureáti Pribinovho kríža I. triedy
Kategória:Členovia Kanadskej kráľovskej spoločnosti
Kategória:Absolventi Elektrotechnickej fakulty Slovenskej technickej univerzity v Bratislave
Kategória:Kanadské osobnosti slovenského pôvodu
Kategória:Osobnosti z Liptovského Mikuláša
Peter Ebere Okpaleke

Mons. **Peter Ebere [[kardinál]] Okpaleke** (* 1. marec 1963, Amesi, Anambra, Nigéria) je nigérijský rímskokatolícky kňaz, biskup, kardinál, ktorý je biskupom Ekwulobie od 29. apríla 2020. V roku 2012 bol menovaný za biskupa Ahiary a v roku 2013 nasledujúceho roka bol vysvätený, ale po tom, čo miestni kňazi a laici trvali na Mbaise.

Pápež František ho 27. augusta 2022 povýšil na kardinála.

## Životopis
### Kňazstvo
Peter Ebere Okpaleke sa narodil 1. marca 1963 v Amesi v štáte Anambra v Nigérii. Navštevoval miestne školy a v roku 1983 nastúpil do Bigard Memorial Major Seminary v Ikot-Ekpene a Enugu, kde v rokoch 1983 až 1992 študoval filozofiu a teológiu. Za kňaza v diecéze Awka bol vysvätený 22. augusta 1990.

Počas dvadsiatich rokov po vysvätení zastával širokú škálu pastoračných a administratívnych funkcií vrátané univerzitného kaplána, farára, diecézneho správcu financií, diecézneho kancelára a tajomníka a člena diecéznych rád. Študoval aj kánonické právo v Ríme na Pápežskej univerzite Svätého Kríža.

### Biskup
Dňa 7. decembra 2012 ho pápež Benedikt XVI. za biskupa Ahiary v Nigérii. Bol vysvätený za biskupa 21. mája 2013. Kvôli námietkam voči jeho vymenovaniu sa jeho vysvätenie konalo mimo diecézy, vo Vyššom seminári Ulakwo v arcidiecéze Owerri.

Miestni duchovní a farníci namietali proti jeho vymenovaniu a zabránili mu vstúpiť do katedrály, aby sa mohol ujať diecézy. Po vymenovaní za biskupa bola pápežovi Benediktovi XVI. zaslaná petícia namietajúca proti skutočnosti, že nepochádza z oblasti kmeňa Mbaise. 9. júna 2017 dal pápež František duchovným v diecéze 30 dní na to, aby buď napísali list sľubujúci poslušnosť a prijatie za svojho biskupa, alebo aby boli suspendovaní. Duchovenstvo poslalo ospravedlňujúce listy, ale naďalej protestovalo proti tomu, čo považovalo za rasovú diskrimináciu.

19. februára 2018 pápež František prijal jeho rezignáciu na post biskupa Ahiary.

Dňa 5. marca 2020, niečo vyše dva roky po prijatí jeho rezignácie na post biskupa Ahiary, ho pápež František vymenovala za biskupa diecézy Ekwulobia, novovytvorenej diecézy v štáte Anambra, ktorej územie predtým patrilo pod jurisdikciu diecézy Awka. Bol ustanovený 29. apríla 2020.

### Kardinál
Pápež František ho 27. augusta 2022 kreoval na konzistóriu za kardinálakňaza s titulárnym chrámom Santi Martiri dell'Uganda a Poggio Ameno. Zúčastnil sa pápežského konkláve v roku 2025 po smrti pápeža Františka 21. apríla ktoré zvolilo pápeža Leva XIV. vlastným menom Robert Francis Prevost.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Katolícki teológovia 20. storočia
Kategória:Katolícki teológovia 21. storočia
Kategória:Nigérijskí rímskokatolícki biskupi
Kategória:Nigérijskí rímskokatolícki kňazi
Kategória:Nigérijskí kardináli
Ústredná dogma molekulárnej biológie

náhľad|Šípky zobrazujú situáciu, ako vyzerala v roku 1958. Plné šípky predstavujú pravdepodobné transfery, bodkované šípky možné transfery. Chýbajúce šípky predstavujú nemožný cieľ postulovaný centrálnou dogmou. Sú to tri možné šípky vychádzajúce z proteínu.
**Ústredná dogma molekulárnej biológie** (tiež **Centrálna dogma molekulárnej biológie**) popisuje tok genetikej informácie od DNA cez RNA do proteínov, čo publikoval v roku 1968 Francis Crick: 

## Proces DNA → DNA: replikácia DNA
Prenos genetickej informácie z DNA do DNA sa nazýva replikácia DNA. Ide o tvorbu kópie DNA v procese syntetickej fázy bunkového cyklu za účelom mitózy, i.e. za rodelenia materskej bunky na dve dcérske bunky. Tento proces sa realizuje v každej bunke. Pri replikácii sa zdvojuje celá DNA na rozdiel od transkripcie, kde sa prepisuje iba určitý úsek DNA.

## Proces DNA → RNA: transkripcia
Prenos genetickej informácie z DNA do RNA na nazýva transkripcia (prepis). Prebieha ako súčasť expresie genetickej informácie za tvorby mediátorovej alebo regulačnej RNA. Tento proces sa realizuje v každej bunke. Ide o preklad genetickej informácie z poradia deoxyribonukleotidov v DNA do poradia ribonukleotidov v RNA. 

## Proces RNA → DNA: reverzná transkripcia
Prenos genetickej informácie z RNA do DNA na nazýva reverzná (spätná) transkripcia. Tento proces prebieha iba pri niektorých vírusoch (retrovírusoch). Reverznú transkripciu katalyzuje enzým reverzná transkriptáza, ktorý bol nezávisle objavený v roku 1971 v retrovírusoch Howardom Teminom a Davidom Baltimorom.

## Proces RNA → RNA: replikácia RNA
Prenos genetickej informácie z RNA do RNA na nazýva replikácia RNA. Tento proces je základom toku genetickej informácie v životnom cykle RNA vírusov.

## Proces RNA → proteín: translácia
Prenos genetickej informácie z RNA do proteínu sa nazýva translácia (preklad, preloženie). Prebieha ako súčasť expresie genetickej informácie za tvorby bielkovín na ribozóme. Ide o preklad genetickej informácie z poradia nukleotidov v RNA do poriadia aminokyselín v proteíne.

## Proces DNA → proteín
Proces DNA → proteín navrhol Georg Gamow, ale nebol nikdy pozorovaný.

## Zhrnutie

## Referencie


## Pozri aj

* Francis Crick
* transkripcia
* translácia
* replikácia
* reverzná transkriptáza
* lamarkizmus
* genetická informácia

## Externé odkazy

* Francis Crick: On protein synthesis pôvodný článok z roku 1968, kde formuloval centrálnu dogmu molekulárnej biológie
* Francis Crick: Central Dogma of Molecular Biology článok z roku 1970, v ktorom upravuje svoje pôvodné myšlienky

Kategória:Molekulárna biológia
Kategória:DNA
Serres (mesto v Grécku)

náhľad|Serres
**Serres** je mesto a obec (*Dimos Serron* Δήμος Σερρών) v gréckom regióne Stredná Makedónia. Do roku 2010 bol aj hlavným mestom prefektúry *Serres*. Administratívnou reformou v roku 2010 bolo do Serresu začlenených päť susedných obcí. Mesto malo v roku 2011 58 287 obyvateľov.

Je domovom futbalového tímu *Panserraikos*.

## Partnerské mestá
*  Blagoevgrad, Bulharsko
*  Eilat, Izrael
*  Fosses, Francúzsko
*  Larissa, Grécko
*  Nilüfer, Turecko

## Referencie


## Iné projekty

## Externé odkazy
* Information about Serres
* Information about Serres by the Municipality of Serres 
* Awarded "EDEN – European Destinations of Excellence" non traditional tourist destination 2010

## Zdroj

Kategória:Mestá v Grécku
NHL Entry Draft 2025

**NHL Entry Draft 2025** bude 63. vstupný draft NHL. Draft sa konal 27. a 28. júna 2025 v Peacock Theater v Los Angeles. Prvé tri výbery: Matthew Schaefer do New York Islanders, Michael Misa do San Jose Sharks a Anton Frondell do Chicago Blackhawks.

## Oprávnenosť
Hokejisti narodení medzi 1. januárom 2005 a 15. septembrom 2007 sú oprávnení zúčastniť sa draftu NHL v roku 2025. Okrem toho sú oprávnení zúčastniť sa draftu aj nedraftovaní hráči narodení v roku 2004, ktorí nie sú severoamerickí hráči (ktorí predtým neodohrali kompletnú sezónu draftu v Severnej Amerike). Hráči, ktorí boli draftovaní v drafte NHL v roku 2023, ale nepodpísali zmluvu s tímom NHL a ktorí sa narodili po 30. júni 2005, sú tiež oprávnení zúčastniť sa draftu znova.

## Lotéria draftu
Od sezóny 2012 – 2013 majú všetky tímy, ktoré sa nekvalifikovali do play-off Stanley Cupu, „váženú“ šancu na výhru v prvom celkovom výbere. Od sezóny 2014 – 2015 NHL zmenila systém váženia, ktorý sa používal v predchádzajúcich rokoch. Podľa nového systému sa šanca na výhru v draftovej lotérii pre štyri najnižšie umiestnené tímy v lige znížila, zatiaľ čo šanca pre ostatné tímy, ktoré sa nekvalifikovali do play-off, sa zvýšila. Keďže liga pred sezónou 2021 – 2022 znížila počet žrebovaní, viedlo to k tomu, že sa namiesto troch konali dve lotérie a od draftovej lotérie v roku 2022 sa tímy, ktoré vyhrajú jedno z dvoch žrebovaní, môžu posunúť v draftovom poradí maximálne o desať miest vyššie a tím môže vyhrať v lotérii iba vtedy, ak sa v poradí posunie vyššie dvakrát za päť rokov.

New York Islanders a Utah Mammoth vyhrali dve lotérie, ktoré sa konali 5. mája 2025, čím získali celkovo prvú a štvrtú voľbu. Islanders sa posunuli o deväť miest vyššie a získali prvú voľbu, zatiaľ čo Utah sa posunul o maximálne desať miest vyššie a zabezpečil si štvrtú voľbu. San Jose, Chicago, New York Rangers, Detroit a Columbus klesli o jednu priečku, zatiaľ čo Nashville, Philadelphia, Boston, Seattle, Buffalo, Anaheim a Pittsburgh klesli o dve miesta. Toto bolo prvýkrát, čo liga vysielala výsledky lotérie naživo.

## Najväčšie nádeje
Zdroj: Centrálny skautský rebríček NHL (15. apríla 2025).

## 1. kolo

## Referencie

Kategória:NHL draft
Kategória:Ľadový hokej v 2025
Norwalk

**Norwalk** môže byť:

* mesto v Connecticute, pozri Norwalk (Connecticut)
* mesto v Iowe, pozri Norwalk (Connecticut)
* mesto v Kalifornii, pozri Norwalk (Kalifornia)
* mesto v Ohiu, pozri Norwalk (Ohio)
* sídlo vo Wisconsine, pozri Norwalk (Wisconsin)

## Pozri aj
* Norwalk Station
* Norwalk Township

Kategória:Rozlišovacie stránky – Miestopisný názov
August Weismann

**August Weismann** (* 17. január 1834, Frankfurt nad Mohanom† 5. november 1914, Freiburg im Breisgau) bol nemecký evolučný biológ, ktorého najväčší prínos bol v postulovaní Weismannovej bariéry, ako striktnej genetickej blokády medzi germinálnymi a somatickými bunkovými líniami, čoho dôsledkom je, že niektoré organizmy, ako článkonožce a stavovce, nie sú schopné prenášať vlastnosti získané počas života do budúcich generácií. Tým ukázal, že u týchto organizmov nie je možná evolúcia pracujúca mechanizmom lamarkizmu, ktorú postuloval Lamarck.

## Referencie

## Iné projekty

## Pozri aj
* Weismannova bariéra
* lamarkizmus
* evolučná teória

Kategória:Nemeckí genetici
Kategória:Nemeckí zoológovia
Kategória:Evoluční biológovia
Kategória:Členovia United States National Academy of Sciences
Kategória:Členovia Kráľovskej spoločnosti
Kategória:Členovia American Philosophical Society
Kategória:Osobnosti z Frankfurtu nad Mohanom
Podujatie

**Podujatie** môže byť:
* jednorazová organizovaná činnosť, akcia, rôzneho zamerania, napr. športové podujatie, kultúrne podujatie, vedecké podujatie 
* forma a miesto zverejnenia vedeckého, odborného alebo umeleckého výstupu publikačnej činnosti, najmä kongres, sympózium, konferencia a seminár

## Referencie
Chao-si Wang

**Chao-si Wang** (, ; * 27. júl 2007, Peking), známy aj ako Simon Wang, je čínsky hokejový obranca, ktorý hrá za Oshawa Generals v Ontario Hockey League (OHL). Vo vstupnom drafte NHL 2025 si ho v 2. kole ako celkovo 33. v poradí vybral tím San Jose Sharks. Stal sa tak historicky najvyššie draftovaným hráčom narodeným v Číne, keď prekonal dvojicu An-Tung Sung a Chung-tchien "Kevin" Che.

## Klubová kariéra
Wang začal s korčuľovaním vo veku 4,5 roka v Pekingu. Keď mal 12 rokov, presťahoval sa do Kanady, aby sa mohol ďalej rozvíjať v hokeji. Hral v Ontario Junior Hockey League (OJHL) za viacero tímov, vrátane King Rebellion, ktorý vlastní jeho matka, podnikateľka Willa Wang.

V decembri 2024 prestúpil do prestížnej juniorskej súťaže OHL, keď sa pripojil k tímu Oshawa Generals. V základnej časti odohral 32 zápasov, v ktorých zaznamenal dve asistencie. Ďalšie tri pridal v 21 zápasoch play-off, v ktorom to Oshawa dotiahla až do finále OHL.

Hoci bol Wang pôvodne dohodnutý na prestupe do tímu Bostonskej univerzity pôsobiaceho v NCAA, napokon sa rozhodol zotrvať v Oshawe i v sezóne 2025/26 a svoj nástup na univerzitu odložiť o jeden rok.

## Reprezentačná kariéra
Na medzinárodnej úrovni Wang plánuje reprezentovať Čínu. V rozhovore z roku 2024 uviedol, že je hrdý na svoj pôvod a že by bol poctený možnosťou hrať za čínsky národný tím na akejkoľvek úrovni.

## Štatistiky
### Základná časť a play-off

## Ocenenia

## Referencie

## Externé odkazy
* Chao-si Wang – eliteprospects.com

Kategória:Čínski hokejisti
Kategória:Hokejoví obrancovia
Kategória:Osobnosti z Pekingu
Cena Jána Cikkera

**Cena Jána Cikkera** je hudobné ocenenie, udeľované Nadáciou Jána Cikkera. Udeľuje sa "fyzickým a právnickým osobám, ktoré sa významne zaslúžili o propagáciu Cikkerovho diela. Cena sa udeľuje každoročne umelcom, muzikológom, alebo hudobným telesám.

## Laureáti
(neúplný zoznam)

* 2003: Ewald Kőrner
* 2004: Bystrík Režucha
* 2005: Barbara Scheuch Vőtterle
* 2007: Ivan Palovič
* 2009: Ida Černecká
* 2010: Žilinský komorný orchester
* 2011: Rudolf a Silvia Macudzinskí
* 2012: Roman Polák a Marián Vach
* 2013: Štátna opera
* 2014: Michal Palovčík
* 2015: Bohumil Urban
* 2022: Matej Arendárik, klavirista
* 2023: Ladislav Fančovič
* 2024: Janáčkovo kvarteto (prvýkrát cenu získalo sláčikové kvarteto)

## Referencie


Jána Levoslava Bellu
Rysný potok

**Rysný potok** je vodný tok v pohorí Žiar a v Hornonitrianskej kotline na území okresu Prievidza. Je to ľavostranný prítok rieky Nitry s dĺžkou približne 5,8 km a je tokom IV. rádu. 

## Priebeh toku
Potok pramení na západe strednej časti pohoria Žiar, v geomorfologickom podcelku Horeňovo, na západných svahoch vrchu Horné lazy (), v nadmorskej výške približne  Od prameňa v lesnom poraste v závere Rysnej doliny tečie západným až mierne juhozápadným smerom. Priberá dvojicu pravostranných prítokov, druhý, významnejší z lokality Zákľuka a pokračuje dolinou na západ. Opúšťa pohorie Žiar a vteká do Prievidzskej kotliny, ktorá je podcelkom Hornonitrianskej kotliny. Pravým brehom lemuje okraj lesného porastu, južne sa nachádzajú lúky a pasienky. Rysou dolinou, lemovaná pásom porastu pokračuje mierne zvlnenou krajinou cez lokalitu Kopanice na juhozápad k obci Nedožery-Brezany. Na jej okraji podteká železničnú trať do Nitrianskeho Pravna a už v obci aj hlavnú cestu na Žilinu. Následne sa stáča južným smerom, priberá významný pravostranný prítok z lokality Podžiare a okrajom obce smeruje k rieke Nitre, do ktorej sa vlieva v nadmorskej výške približne  Potok patrí do širšieho povodia rieky Váh.

Potok pramení a celou dĺžkou preteká iba katastrom obce Nedožery-Brezany v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Žiar, Horeňovo (geomorfologický podcelok)
* Hornonitrianska kotlina, Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Žiari
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Nedožery-Brezany
Jednovláknová RNA

vpravo|bezrámu
**Jednovláknová RNA** (tiež **jednoreťazcová RNA**, **ssRNA**, ang. ***single-stranded RNA***, ***single-strand RNA***, **jednovláknová kyselina ribonukleová**) je molekula ribonukleovej kyseliny, ktorá nemá vodíkovými väzbami naviazný komplementárny reťazec ribonukleovej kyseliny alebo deoxyribonukleovej kyseliny.

Jednovláknová RNA sa podľa polarity vlákna delí na:

* jednovláknová RNA negatívnej polarity (–)ssRNA
* jednovláknová RNA pozitívnej polarity (+)ssRNA

## Význam jednoreťazcových RNA

### Metabolizmus nukleových kyselín
Mediátorová ribonukleová kyselina (mRNA), ktorá prenáša genetickú informáciu medzi DNA a proteínmi je jednovláknová RNA, podobne aj ďalšie RNA, ktoré hrajú úlohu v metabolizme nukleových kyselín (transferová RNA, ribozomálna RNA) a v regulácií génovej expresie (mikroRNA).

### Vírusy
RNA vírusy sa rozdeľujú podľa počtu a polarity vláken RNA, ktoré tvoria ich genóm, na:

* vírusy s dvojvláknovou RNA (dsRNA vírusy),
* vírusy s pozitívnou jednovláknovou RNA (+ssRNA vírusy)
* vírusy s negatívnou jednovláknovou RNA (-ssRNA vírusy)

## Referencie


## Pozri aj

* ribonukleová kyselina
* dvojvláknová RNA
* vlásenka
* komplementarita
* jednovláknová RNA negatívnej polarity
* jednovláknová RNA pozitívnej polarity
* polarita vlákna nukleovej kyseliny

* mediátorová RNA

* mikroRNA

* Baltimorova klasifikácia

Kategória:Nukleové kyseliny
Kategória:Molekulárna biológia
Jednovláknová RNA pozitívnej polarity

**Jednovláknová RNA pozitívnej polarity** (tiež **Jednovláknová RNA s pozitívnou polaritou**, **Jednovláknová plus RNA**, **(+)ssRNA**, **+ssRNA**) je molekula RNA, ktorá môže v cytozole fungovať priamo ako mediátorová ribonukleová kyselina (mRNA) a môže hneď slúžiť na syntézu proteínov počas translácie. Na (+)ssRNA môže hneď nasadať ribozóm za syntézy proteínov a tiež RNA replikáza sa tvorby kópie genómu.  Laboratórne izolovaná jednovláknová RNA pozitívnej polarity je infekčná.

## Význam

### [[Metabolizmus]]
Samotná mediátorová ribonukleová kyselina (mRNA) je jednovláknová RNA pozitívnej polarity.

### Vírusy
Vírusy s (+)ssRNA patria do IV. skupiny vírusov Baltimorovej klasifikácie. Ide o druhovo najpočetnejšiu skupinu vírusov: taxonomicky tu patrí až 35 čeladí vírusov, pričom pre človeka sú patogénne koronavírusy, flavivírusy, pikornavírusy, togavírusy. 

#### Replikácia (+)ssRNA
Replikácia genómu (+)ssRNA vírusov prebieha v dvoch krokoch: pomocou RNA-dependentnej RNA polymerázy (RNA replikázy) vznikne jednovláknová RNA negatívnej polarity (–)ssRNA, z ktorej vznikne vlákno (+)ssRNA pre nový virión:

(+)ssRNA → (–)ssRNA → (+)ssRNA

V priebehu replikácie genómu vznikajú aj dvojvláknové intermediáty dsRNA.

#### Translácia (+)ssRNA
Genóm (+)ssRNA slúži ako templát pre syntézu proteínov v procese translácie na ribozóme.

## Referencie


## Pozri aj

* jednovláknová RNA negatívnej polarity
* koronavírusy
* flavivírusy
* pikornavírusy
* togavírusy
* RNA replikáza
* ribozóm

Kategória:Nukleové kyseliny
Kategória:Molekulárna biológia
Jednovláknová RNA negatívnej polarity

**Jednovláknová RNA negatívnej polarity** (tiež **Jednovláknová RNA s** **nehatívnou polaritou**, **Jednovláknová** **mínus RNA**, **(–)ssRNA**, –**ssRNA**) je molekula RNA, ktorá nemôže v cytozole fungovať priamo ako mediátorová ribonukleová kyselina (mRNA) a nemôže hneď slúžiť na syntézu proteínov počas translácie. Na (–)ssRNA nemôže hneď nasadať ribozóm za syntézy proteínov a tiež RNA replikáza sa tvorby kópie genómu.  Laboratórne izolovaná jednovláknová RNA negatívnej polarity nie je infekčná.

## Význam

### Vírusy
Vírusy s (–)ssRNA patria do V. skupiny vírusov Baltimorovej klasifikácie. Taxonomicky tu patrí až 20 čeladí vírusov, pričom pre človeka sú patogénne ortomyxivírusy (chrípka), paramyxovírusy, filovírusy, rabdovírusy, arenavírusy, bunyavírusy.

#### Replikácia (–)ssRNA
Replikácia genómu (–)ssRNA vírusov prebieha v dvoch krokoch: pomocou RNA-dependentnej RNA polymerázy (RNA replikázy) vznikne jednovláknová RNA pozitívnej polarity (+)ssRNA, z ktorej vznikne vlákno (–)ssRNA pre nový virión:

(–)ssRNA → (+)ssRNA → (–)ssRNA

Na realizáciu replikácie genómu (–)ssRNA vírusov je potrebná RNA-dependentná RNA polymeráza, ktorá musí byť súčasťou viriónu (–)ssRNA vírusu.

#### Translácia (–)ssRNA
Genóm (–)ssRNA neslúži ako templát pre syntézu proteínov v procese translácie na ribozóme. Až po vzniku (+)ssRNA pomocou RNA-dependentnej RNA polymerázy (RNA replikázy) môže začať translácia.

## Referencie


## Pozri aj

* jednovláknová RNA pozitívnej polarity
* ortomyxovírusy
* chrípka
* paramyxovírusy
* filovírusy
* rabdovírusy
* arenavírusy
* bunyavírusy
* RNA replikáza
* ribozóm

Kategória:Nukleové kyseliny
Kategória:Molekulárna biológia
Dvojvláknová RNA

vpravo|bezrámu
**Dvojvláknová RNA** (tiež **dvojreťazcová RNA,** **dsRNA**, ang. ***double-stranded RNA***, ***double-strand RNA***, **dvojvláknová kyselina ribonukleová**) je molekula ribonukleovej kyseliny, ktorá má vodíkovými väzbami naviazný komplementárny reťazec ribonukleovej kyseliny.

Dvojvláknová RNA má dve vlákna nukleovej kyseliny, pričom jedno z nich je jednovláknová RNA negatívnej polarity (–)ssRNA a druhé z nich je jednovláknová RNA pozitívnej polarity (+)ssRNA.

## Význam dvojreťazcových RNA

### Vírusy
K dsRNA vírusom patrí 12 čeladí, pričom iba jedna je patogénna pre človeka a to reovírusy. dsRNA vírusy patri ku III. skupine vírusov Baltimorovej klasifikácie.

#### Replikácia genómu
RNA vírusy s dvojvláknovou RNA (dsRNA vírusy) nesú vo svojom virióne RNA replikázu, ktorá replikuje genóm dsRNA vírusov preto, lebo tento enzým sa nenachádza v bunkách eukaryotov, preto by po invázii do bunky nemali spôsob, ako sa rozmnožiť. 

#### Translácia
RNA replikáza vykonáva replikáciu dsRNA na dsRNA, ale aj tvorbu (+)ssRNA, na ktorú by mohol nasadnúť ribozóm na syntézu proteínov. Ako teplát na syntézu (+)ssRNA slúži negatívne vlákno dsRNA.

## Referencie


## Pozri aj

* ribonukleová kyselina
* dvojvláknová RNA
* vlásenka
* komplementarita
* dvojvláknová RNA negatívnej polarity
* dvojvláknová RNA pozitívnej polarity
* polarita vlákna nukleovej kyseliny

* mediátorová RNA

* mikroRNA

* Baltimorova klasifikácia

Kategória:Nukleové kyseliny
Kategória:Molekulárna biológia
Jednovláknová DNA

vpravo|bezrámu|341x341bod
**Jednovláknová DNA** (tiež **jednoreťazcová DNA,** **ssDNA**, ang. ***single-stranded DNA***, ***single-strand DNA***, **jednovláknová kyselina** **deoxyribonukleová**) je molekula deoxyribonukleovej kyseliny, ktorá nemá vodíkovými väzbami naviazný komplementárny reťazec deoxyribonukleovej kyseliny.

## Význam jednoreťazcových DNA

### Vírusy
K ssDNA vírusom patrí 11 čeladí, pričom iba jedna je patogénna pre človeka a to parvovírusy. dsDNA vírusy patri ku II. skupine vírusov Baltimorovej klasifikácie.

#### Translácia
Jednovláknová DNA má jedno vlákno nukleovej kyseliny, ktoré nemôže slúžiť na transkripciu za tvorby mRNA, preto je nutné v prvom kroku doplniť komplementárne vlákno DNA, čo ssDNA vírusy robia pomocou hostiteľskej DNA polymerázy. Až dvojreťazcová DNA môže slúžiť ako templát na syntézu mRNA pomocou RNA polymerázy.

## Referencie


## Pozri aj

* deoxyribonukleová kyselina
* komplementarita
* jednovláknová RNA negatívnej polarity
* jednovláknová RNA pozitívnej polarity

* mediátorová RNA

* mikroRNA

* Baltimorova klasifikácia
Kategória:Nukleové kyseliny
Kategória:Molekulárna biológia
Dvojvláknová DNA

vpravo|bezrámu
**Dvojvláknová DNA** (tiež **dvojreťazcová DNA,** **dsDNA**, ang. ***double-stranded DNA***, ***double-strand DNA***, **dvojvláknová kyselina** **deoxyribonukleová**) je molekula deoxyribonukleovej kyseliny, ktorá má vodíkovými väzbami naviazný komplementárny reťazec deoxyribonukleovej kyseliny.

Dvojvláknová DNA má dve vlákna nukleovej kyseliny, pričom jedno z nich je jednovláknová DNA v orientácii 3´→ 5´ a druhé z nich je tiež jednovláknová DNA umiestnená v antiparalenej orientácii 5´ →  3´

## Význam dvojreťazcových DNA

### Metabolizmus
Dvojvláknová DNA je nositeľ genetickej informácie u všetkých organizmov.

### Vírusy
K dsDNA vírusom patrí 34 čeladí, pričom iba päť je patogénna pre človeka a to adenovírusy, herpesvírusy, papilomavírusy, polyomavírusy a poxvírusy. dsDNA vírusy patri ku I. skupine vírusov Baltimorovej klasifikácie.

#### Replikácia genómu
DNA vírusy s dvojvláknovou DNA (dsDNA vírusy) využívajú na replikáciou svojho genómu hostiteľskú DNA-dependentnú DNA polymerázu a hostiteľskú DNA-dependentnú RNA polymerázu.

## Referencie


## Pozri aj

* ribonukleová kyselina
* vlásenka
* komplementarita
* dvojvláknová RNA negatívnej polarity
* dvojvláknová RNA pozitívnej polarity

* mediátorová RNA

* mikroRNA

* Baltimorova klasifikácia

Kategória:Nukleové kyseliny
Kategória:Molekulárna biológia
Kamenný potok (pravostranný prítok Ľubice)

**Kamenný potok** je krátky potok v regióne Spiš, na území obce Ľubica v okrese Kežmarok v Prešovskom kraji. Nachádza sa v geomorfologickom celku Levočské vrchy. Ústi do Ľubice. Má dĺžku . Rád toku V.

## Prameň
Pramení v  v lesnom extraviláne obce Ľubica v okrese Kežmarok v Prešovskom kraji na juhovýchodnom svahu lesa *Pod Žliabkami*.

## Opis toku
*Kamenný potok* tečie od prameňa južným smerom lesným extravilánom obce Ľubica, stáča sa do východného smeru, mení smer na juhovýchod, na území obce Ľubica v  ústi do Ľubice na lesnej lúke v hornej časti toku ako jej pravostranný prítok. *Kamenný potok* patrí do okresu Kežmarok v Prešovskom kraji. Nachádza sa v geomorfologickom celku Levočské vrchy v geomorfologickom podcelku Levočská vysočina. Nemá prítoky.

## Pôvod názvu
Názov potoka *Kamenný potok* má pôvod v charakteristickom dne toku, ktoré je budované v skalnatom, kamenistom podloží. Z podstatného mena *kameň* po rozšírení o adjektívnu príponu *-ný* s významom *niečo z kameňa alebo kamenný prírodný úkaz* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Kamenný potok* s významom *potok v skalnatom teréne, v teréne pokrytom kamením* ako súčasť početnej skupiny názvov v slovenskej toponymii, najmä hydronymii. Názov vodného toku nebol ešte štandardizovaný. V priestore slovenskej hydronymie vodných tokov hydronymum *Kamenný potok (pravostranný prítok Ľubice)* nie je jedinečným hydronymom. V priestore Slovenska je 27 potokov so štandardizovaným názvom *Kamenný potok* (jún 2025).

## Referencie

Kategória:Vodné toky v okrese Kežmarok
Kategória:Potoky na Slovensku
Bordel

**Bordel** môže byť:

* nečistota, neporiadok, pozri pod špina
* označenie pre budovu alebo časť budovy, v ktorej (prevažne) ženy ponúkajú sexuálne služby za odmenu, pozri verejný dom
* taliansky film z roku 1997, pozri Bordel (film)
* francúzske priezvisko, pozri Bordel (priezvisko)
* francúzsky literárny časopis, pozri Bordel (časopis)
Architektúra ČSSR 58 – 89

***Architektúra ČSSR 58 – 89*** je česko-slovenský dokumentárny film z roku 2024 od režiséra Jana Zajíčka a Vladimíra Broža. Snímka sa zameriava na prelomové architektonické stavby medzi rokmi 19581989 v Česko-Slovensku. Producentami snímky boli Karla Stojáková, Pavel Berčík, Maroš Hečko a Peter Veverka. Autorom námetu bol Vladimír 518.

Snahou dokumentu je prezentovať najvýznamnejších architektov a ich typické stavby.

## Účinkujúci
(neúplný zoznam)

* Alexandra Kusá
* Ján Budaj

## Vyobrazené stavby

### Slovensko
* Most SNP
* Slovenský rozhlas
* Slovenská národná galéria
* Obchodný dom Prior
** Hotel Kyjev
* Slimák
* Dom odborov Istropolis
* Nová tržnica (Bratislava)
* Krematórium a Urnový háj v Bratislave
* Hotel Bôrik
* Obchodný dom Ružinov
* Dom kultúrnej rekreácie
* Strojnícka fakulta Slovenskej technickej univerzity v Bratislave
* Pamätník SNP v Banskej Bystrici
* Nová budova Matice slovenskej
* Slovenská poľnohospodárska univerzita v Nitre
* Galéria Ľudovíta Fullu
* Dom umenia Piešťany
* Účelové zariadenie Poľana
* Dom kultúry Púchov

### Česko
* Kotva
* Ústav makromolekulárnej chémie Akadémie vied Českej republiky
* Budova Chemapolu
* Nová budova Národného múzea
* Fairmont Golden Prague
* Dům bytové kultury
* Transgas (budova)
* Žižkovská televizní věž
* Obchodný dom Máj
* Nová scéna
* Praha hlavní nádraží
* Poliklinika Pod Marjánkou
* Fakultná nemocnica v Motole
* Plavecký stadion Podolí
* Hotel International
* Ještěd (hotel a vysielač)
* Tranzitná telefónna ústredňa Hradec Králové
* Vysílač Hošťálkovice
* Hotel Thermal
* Ostravar Aréna

## Ocenenia
Dokumentárny film bol nominovaný na ceny Slnko v sieti (2025) a Český lev (2024) ako najlepšia dokumentárna snímka.

## Referencie

## Pozri aj
* *[[Ikony (seriál)]]* (2020) 
* *[[Architektúra 58 –⁠ 89 (seriál)]]* (2023) 

## Externé odkazy
* 
* 
* 
* 

Kategória:Filmy podľa názvu
Kategória:Filmy z 2024
Kategória:České dokumentárne filmy
Kategória:Slovenské dokumentárne filmy
Železničná zastávka Horná Štubňa obec

**Železničná zastávka Horná Štubňa obec** je železničná zastávka v kastastri Turčianskych Teplíc, ale bližšie k intravilánu Hornej Štubne. Nachádza sa na železničnej trati 170 Zvolen – Vrútky. Zastávka nie je elektrifikovaná. Leží v nadmorskej výške 600 m n.m.

## Doprava
Na zastávke je jedna dopravná koľaj a jedno nástupište. Na stanici nie je pult na predaj cestovných lístkov.

## Referencie

## Externé odkazy
* Stanica na portáli ŽSR

Horná Štubňa obec
Kategória:Horná Štubňa
Kategória:Turčianske Teplice
Kategória:Doprava v okrese Turčianske Teplice
Kategória:Stavby v okrese Turčianske Teplice
Sasha Lakovic

**Sasha Gordon Lakovic**, prezývaný **Pitbull**, (* 7. september 1971, Vancouver, Britská Kolumbia, Kanada – † 25. apríl 2017, Vancouver) bol kanadský hokejový útočník, krátkodobo pôsobiaci v kluboch NHL Calgary Flames a New Jersey Devils. Okrem ľadového hokeja sa venoval aj inline hokeju a herectvu, vo filme *[[Hokejový zázrak (film)|Hokejový zázrak]]* od Disney stvárnil sovietskeho hokejistu Borisa Michajlova.

## Hokejová kariéra
Lakovic sa začal venovať ľadovému hokeju vrcholovo v roku 1992. Väčšinu kariéry strávil v nižších hokejových súťažiach, kde si vyslúžil povesť bitkára. Počas letných mesiacov hrával inline hokej v rôznych poloprofesionálnych ligách. Medzi rokmi 1996 - 1999 krátkodobo pôsobil v NHL kluboch Calgary Flames, resp. New Jersey Devils. Najviac sa preslávil v derby zápase medzi Calgary Flames a Edmontonom Oilers, keď sa opitý fanúšik naklonil ponad mantinel a vylial svoj nápoj na hlavu asistenta trénera Flames. Lakovic sa natiahol po fanúšikovi a bol by preliezol na tribúnu, keby ho neboli zadržali spoluhráči. Za ohrozenie diváka dostal od vedenia NHL stopku na dva zápasy. V NHL odohral 37 zápasov, v ktorých získal štyri body za asistencie. Navrch toho odsedel 118 trestných minút. Hokejovú kariéru ukončil v roku 2005.

## Osobný život
Pochádzal z rodiny Čiernohorských Srbov. Jeho rodičia emigrovali do Kanady z Podgorice. Mal štyri deti a jeho synovca Lyndena Lakovica draftoval v prvom kole do NHL klub Washington Capitals.

V roku 2004 stvárnil Borisa Michajlova, kapitána sovietskej hokejovej reprezentácie, vo filme *Hokejový zázrak.*

V apríli 2017 zomrel na rakovinu mozgu. Zomrel deň po Michaelovi Mantenutovi, kolegovi z filmu.

## Referencie

Kategória:Osobnosti z Vancouveru
Kategória:Kanadskí hokejisti
Kategória:Kanadskí hokejoví útočníci
Kategória:Hráči Calgary Flames
Kategória:Hráči New Jersey Devils
Kategória:Hráči Rochester Americans
Kategória:Hráči Albany River Rats
Kategória:Kanadské osobnosti čiernohorského pôvodu
Kategória:Kanadské osobnosti srbského pôvodu
Kategória:Úmrtia na rakovinu mozgu
Lubená (potok)

**Lubená** je vodný tok v pohorí Žiar a v Hornonitrianskej kotline na území okresu Prievidza. Je to ľavostranný prítok rieky Nitry s dĺžkou približne 5 km a je tokom IV. rádu. 

## Priebeh toku
Potok pramení v strednej časti pohoria Žiar, v geomorfologickom podcelku Horeňovo, pod hlavným hrebeňom pohoria, v nadmorskej výške približne  Od prameňa v lesnom poraste v závere Lehotskej doliny v lokalite Diel tečie západným smerom. Zakrátko priberá pravostranný prítok z lokality Pod stĺpom, neskôr aj dva ľavostranné z oblasti Poluské lazy a Zákľuka. V strednej časti pokračuje dolinou na západ, priberá ľavostranný potok zo svahov Starého hája () a potom už opúšťa pohorie Žiar a jeho podcelok Horeňovo. Vteká do Hornonitrianskej kotliny a jej podcelku Prievidzská kotlina, kde severným úpätím Hrabín () potok lemuje oblasť súvislých porastov. Na dolnom toku vedie už obcou Pravenec a jej časťou Kolónia, kde sa stáča na sever. Priberá významný pravostranný prítok z oblasti Podháje a opäť sa stáča na západ. Podteká železničnú trať do Nitrianskeho Pravna a hlavnú cestu na Žilinu a priemyselnou časťou smeruje k rieke Nitre. Do nej sa vlieva na východnom okraji obce Poluvsie, v nadmorskej výške približne  Potok patrí do širšieho povodia rieky Váh.

Potok pramení a celou dĺžkou preteká iba katastrom obce Pravenec v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Žiar, Horeňovo (geomorfologický podcelok)
* Hornonitrianska kotlina, Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Žiari
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Pravenec
EMPIRE Tennis Academy

náhľad|Hotel EMPIRE

**EMPIRE Tennis Academy** je tenisová akadémia a tréningové centrum v Trnave na Slovensku. Usporiadúva turnaje Empire Women’s Indoor, Empire Slovak Open a mládežnícke turnaje.

## História
Klub bol založený v roku 2006 v športovom komplexe Slávia, ktorý bol v Trnave postavený začiatkom 70. rokov 20. storočia. Areál má 13 antukových kurtov a tri kryté s povrchom Plexipave Plexicushion Prestige, ktoré sa používali na Australian Open. V areáli je hotel EMPIRE s wellnes a službami pre športovcov. 

Akadémia s tenisovými kurtami je súčasť väčšieho športového areálu Slávia, kde sa nachádza atletický štadión s tartanovou dráhou.

Tenisové kurty sú prístupné verenosti a trénujúcim juniorským hráčom. Klub TC Empire Trnava hrá v slovenskej tenisovej mužskej aj ženskej Extralige. 

## Významné osobnosti
; Významní hráči
* Andrej Martin
* Tereza Mihalíková
* Anna Blinkovová
* Elina Svitolinová (2016 – 2020)
* Daria Kasatkinová (2014 – 2020)

;Významní tréneri
* Vladimír Pláteník

## Referencie

## Zdroj

Kategória:Tenis na Slovensku
Kategória:Športové akadémie
Kategória:Slovenské športové kluby
Kategória:Šport v Trnave
Kategória:Stavby v Trnave
Kategória:Organizácie založené v 2006
AVF

**AVF** môže byť skratka pre:

* verejnoprávnu inštitúciu, pozri Audiovizuálny fond
* skupinou parížskych veterinárov, pozri Académie vétérinaire de France
* francúzsku neziskovú organizáciu, pozri Accueil des villes françaises
* francúzske neziskové združenie, pozri Association végétarienne de France
* globálnu neziskovú organizáciu, pozri Association for Vertical Farming
Lubená

**Lubená** môže byť:

* vrch v pohorí Veľká Fatra, pozri Lubená (vrch vo Veľkej Fatre)
* potok v pohorí Žiar v okrese Prievidza, pozri Lubená (potok)
Gérard Streiff

**Gérard Streiff** (* 12. august 1944, Saint-Georges-sur-Eure – † 14. november 2018, Créteil) bol francúzsky pilot, kaskadér a herec. Ako letecký kaskadér spolupracoval medzi 60. až 80. rokmi na okolo 50 filmových projektoch. Počas svojej kariéry kooperoval s kaskadérom a hercom Gilom Delamarom.

## Životopis
Gérard Streiff sa vo veku 20 rokov stretol s kaskadérom Gilom Delamarom, ktorý ho vzal do svojho tímu v rovnakom čase ako Rémyho Julienna. Stal sa kaskadérom v automobilovom, motocyklovom a najmä leteckom priemysle. Jedným z prvých filmov, na ktorom spolupracoval bola snímka *[[Fantomas sa hnevá]]* (1965). Počas svojej kariéry spolupôsobil na filmoch režisérov ako André Hunebelle, Gérard Oury, Georges Lautner alebo Philippe de Broca. Príprava scény nehody pre film *Les Choses de la vie* (1970), ktorý kaskadérsky koordinoval trvala šesť mesiacov a natáčanie trvalo desať dní. Je najznámejší pre svoje letecké kaskadérske kúsky v mnohých francúzskych filmoch vrátane *Veľký flám* (1966), *Nehnevajme sa* (1966), *[[Fantomas kontra Scotland Yard]]* (1967), *Atlantský val* (1970) alebo *Muž z Acapulca* (1973). Počas svojej kariéry často spolupracoval s určitými hercami a kaskadérmi, vrátane Claude Carlieza, Françoisa Nadala, Gila Delamara a Rémyho Julienna. Bol prezidentom užívateľov letiska v obci Le Plessis-Belleville. Gérard Streiff zomrel 14. november 2018 vo veku 74 rokoch.

## Referencie

## Iné projekty

## Externé odkazy

* 

* 

## Zdroj

Kategória:Francúzski filmoví herci
Kategória:Francúzski kaskadéri
Kategória:Francúzski letci
Kategória:Osobnosti z Centre-Val de Loire
Vlásenka

vpravo|bezrámu
**Vlásenka** je sekundárna štruktúra nukleových kyselín kódovaná v primárnej štruktúre pričom ide o úsek jednovláknovej RNA, ktorý obsahuje vzájomne antiparalelne komplementárne sekvencie, ktoré sú prepojené vodíkovými väzbami. Vlásenky sa vyskytujú v mediátorovej RNA, transferovej RNA, kde vytvárajú charakteristickú štruktúru štvorlístka.

## Referencie


## Pozri aj

* nukleové kyseliny
* RNA

## Externé odkazy

* Ribonukleové kyseliny Věčně „druhé“ mezi nukleovými kyselinami

Kategória:Nukleové kyseliny
Kategória:Molekulárna biológia